విజయ్ ప్రకాష్

విజయ్ ప్రకాష్ దక్షిణ భారతదేశానికి చెందిన గాయకుడు, సంగీత దర్శకుడు. ఈయన కర్ణాటక రాష్ట్రంలోని మైసూరుకు చెందిన వాడు. కన్నడ, తమిళ, తెలుగు, మలయాళ, మరాఠీ, హిందీ సినిమాల్లో పాటలు పాడాడు. ప్రఖ్యాత తబలా విద్వాంసుడు జాకీర్ హుస్సేన్ తో కలిసి ప్రదర్శనలు ఇచ్చాడు.

2008 లో బెస్ట్ ఒరిజినల్ సాంగ్ గా ఆస్కార్ బహుమతి సాధించిన జయహో పాట పాడిన నలుగురిలో విజయ్ ప్రకాష్ ఒకడు. ఈ పాట మధ్య మధ్యలో తారా స్థాయిలో వినిపించే జయహో అనే గొంతు ఈయనదే.

 వ్యక్తిగత జీవితం 
విజయ్ ప్రకాష్ కర్ణాటకలోని మైసూరు లో కర్ణాటక సంగీత విద్వాంసులైన లోపాముద్ర, ఎల్. రామశేష దంపతులకు జన్మించాడు. చిన్నతనం నుంచి కర్ణాటక సంగీతం అభ్యాసం చేశాడు. శ్రీ జయచామరాజేంద్ర కాలేజ్ ఆఫ్ ఇంజనీరింగ్ నుంచి ఇంజనీరింగ్ పూర్తి చేశాడు.

 మూలాలు 

వర్గం:తెలుగు సినిమా గాయకులు
వర్గం:కన్నడ నేపథ్య గాయకులు